Merkezê Îrtîbatî û Çapemenîye yê HPGyî bi eşkerayîyêke nasnameyê 3 şehîdanê Gabarî eşkera kerdî.
Eşkerayîye wina ya:
''Ma eşkerayîya xo ya 31ê temmuze de dabi zanayene ke 13ê hezîrane de warê Çiravî yê Koyê Gabarî yê Şirnexî de artêşa TCyî ya îşxalkere operasyonêk da destpêkerdene û nê operasyonî de 3 embazê ma şehîd bîyî. Zanayîşê derheqê embazanê ma yê şehîdan de wina yê:
Nameyê Qodî: Delil Herekol
Name û Peyname: Halis Aka
Cayê Bîyayîşî: Mersin
Maye-Pî: Hediye – Osman
Tarîx û Cayê Şehadetî: 13ê Hezîrana 2020î / Gabar
Nameyê Qodî: Rûhale Amudê
Name û Peyname: Rihane Muhammed
Cayê Bîyayîşî: Amudê
Maye-Pî: Nura – Aladdin
Tarîx û Cayê Şehadetî: 13ê Hezîrana 2020î / Gabar
Nameyê Qodî: Şervan Botan
Name û Peyname: Ahmet Kavas
Cayê Bîyayîşî: Kobanê
Maye-Pî: Bese – İbrahim
Tarîx û Cayê Şehadetî: 13ê Hezîrana 2020î / Gabar
Embaz Delîl serra 1991î de dadîya xo ra bîyo û serra 2009î de wexto ke xebatê ciwanan kerdêne tewrê gerîlayan bi. Embaz Delîl bi zerrînizmî, tewir û heskerdişê seba embazanê xo têkoşîn û cuye de reçêko pîl verda û bi temsîlkarê milîtanîye.
Embazê ma Rûhale û Şervan cayanê cîyayan de dadîyanê xo ra bîyî. Embazanê ma sînorê ke hêzanê îşxalkeran vistî mabênê parçeyanê Kurdîstanî qet qebul nêkerdî. Embazê ma pê hesîyayî ke têna xoverdayîş eşkeno verê îşxalkerîye bigêro û bi nê hawayî wirdî zî tewrê gerîlayan bîyî. Embazê ma tim bi coşî wayîrê mesuldarîyanê xo vejîyayî û înan cepheyê têkoşînî de tim ca girewt. Embazanê ma Rûhale û Şervan bi raştîya milîtanîye ya Rayber Apoyî  pêro mesuldarî û wezîfeyê xo bi serkewtişî ardî ca.
Delîl, Rûhale û Şervan bi xoverdayîşê xo yê destanwarîyî yê vera artê TCyî ya îşxalkere û cerganê bîyî çêrê rayberî yê Botanî.''
Sere de keyeyanê înan ê ercîyayeyan rê ma pêro şarê welatperî yê Kurdîstanî rê serweşîye wazenê. Ma soz danê ke do têkoşînê azadîye bi serkewtişî tacîdar bikerê û Rayber Apıyî azad bikerê.''
